En 14-årig isbjørn i Aalborg Zoo er torsdag eftermiddag afgået ved døden. Det er endnu uklart, hvad der er skyld i den pludselige død. Aalborg Zoo skriver i en pressemeddelse, at dyrepasserne midt på formiddagen observerede en tydelig adfærdsændring hos isbjørne-hunnen. - Den virkede sløv og havde svært ved at bevæge sig. Dyrlægen blev tilkaldt og observerede isbjørnen, mens der blev gjort klar til undersøgelse, skriver Aalborg Zoo. - Isbjørnens tilstand blev forværret hurtigt, og den døde kort tid over middag. Isbjørnen kom for nylig til Aalborg Zoo fra Rostock Zoo. Den bliver nu obduceret for at finde dødsårsagen.

Opsummering:
Isbjørnen var netop kommet til Aalborg fra Rostock Zoo. Dødsårsagen er ukendt.